Անատոլի Ռոշուպկին

Անատոլի Վասիլևիչ Ռոշուպկին (, ), ռուս խորհրդային գրող, ԽՍՀՄ լրագրողների միության անդամ (1975)։

Կենսագրություն 
Անատոլի Վասիլևիչ Ռոշուպկինը ծնվել է 1949 թվականի փետրվարի 10-ին Լիպեցկի մարզի Դոլգորուկովսկի շրջանի Կրասնոե գյուղում` գյուղացու ընտանիքում։ Սովորել է Ելեցկի մանկավարժական ինստիտուտի բանասիրական ֆակուլտետում (1972) ։ 1978-1980 թվականներին սովորել է Ռոստովի բարձրագույն կուսակցական դպրոցի լրագրության բաժանմունքում։ 1972-1973 թվականներին ծառայել է Սախալինում` տանկային զորքերում։ Զորացրվելուց հետո վերադարձել է լրագրությանը։ Աշխատանքային գործունեությունը սկսել է 1966 թվականից։ Աշխատել է Լիպեցկի մարզի շրջանային թերթում որպես գրական աշխատակից, եղել է կոմերիտական աշխատանքում, սեփական թղթակից, գյուղական կյանքի բաժնի վարիչ, Ռոստովի «Մոլոտ» մարզային թերթի գլխավոր խմբագրի առաջին տեղակալ (1981-1992), Ռոստովի մարզի օրենսդիր ժողովի ինֆորմացիայի և հասարակական-քաղաքական վերլուծության բաժնի վարիչ (1992-1998), Ռոստովի մարզային վարչակազմի հրատարակչության և հեռահաղորդակցության դեպարտամենտի «Վեսյոլովսկի վեստնիկ» թերթի գլխավոր խմբագիր։ 2001 թվականից Անատոլի Վասիլևիչ Ռոշուպկինը աշխատում է «Ռոստվերտոլ» ձեռնարկության «Անձնվեր աշխատանքի համար» թերթի գլխավոր խմբագիր։

Ռոշուպկինը բանաստեղծություններ և պատմվածքներ սկսել է գրել երիտասարդ տարիներից, տպագրվել է տեղական պարբերականներում։ Նրա «Բարության լույսը» բանաստեղծությունների առաջին ժողովածուն լույս է տեսել 1995 թվականին, «Հայրենակիցներ» արձակի առաջին գիրքը հրատարակվել է 1996 թվականին։ Հետագայում բանաստեղծը գրել է բանաստեղծությունների, վիպակների և պատմվածքների տասից ավելի գրքեր։ Իր ստեղծագործություններում Անատոլի Ռոշուպկինը նկարագրում է ռուսական գյուղական կյանքը, գրում է իրեն հարազատ մարդկանց մասին, բարձրացնում բարոյականության և բարոյախոսության հարցեր։

Պարգևներ 
 ԽՍՀՄ ԺՏՆՑ-ի բրոնզե մեդալ
 «Մասնագիտական խմբակցության առջև ունեցած վաստակի համար» Ռուսաստանի լրագրողների միության պատվո նշան
 Մարզային լրագրության Ա. Պ Չեխովի անվան մրցանակի դափնեկիր
 Վ. Ա. Զակրուտկինի անվան գրական մրցանակի դափնեկիր (1997)

Ստեղծագործություններ 
 Свет доброты. Стихи. — Ростов-н/Д: фирма «MYSTERY», 1995.
 Земляки. Рассказы, повести, очерки. — Ростов-н/Д: «Дон», 1996.
 До вечерней звезды. Стихи. — Ростов-н/Д: Ростиздат, 1997.
 Поезд в деревню. Книга прозы. — Ростов-н/Д: Ростиздат, 1999.
 Ещё надеюсь… Стихи. — Ростов-н/Д: МП «Книга», 2001.
 Прощание с ивой. Проза. — Ростов-н/Д: МП «Книга», 2001.
 Сроки земные. Книга прозы. — Ростов-н/Д: МП «Новая книга», 2004.
 Январская исповедь. Стихи. — Ростов-н/Д: МП «Новая книга», 2006.
 Колодезное эхо. Повесть. — Ростов-н/Д: МП «Новая книга», 2007.
 Последняя вьюга. Повести и рассказы. — Ростов-н/Д: МП «Новая книга», 2009.
 Между светом и тенью. Книга прозы и поэзии. — Ростов-н/Д: ЗАО «Книга», 2010.

Գրականություն 
 Справочник. Ростовское региональное отделение Союза писателей России. Ростов-на-Дону, 2011 г. Анатолий Васильевич Рощупкин, с. 77.

Արտաքին հղումներ 
 Անատոլի Վասիլևիչ Ռոշուպկին, Ռուսաստանի գրողների միություն
 Անատոլի Վասիլևիչ Ռոշուպկին, Գրական քարտ 

Ռուս գրողներ
Գրողներ այբբենական կարգով
ԽՍՀՄ ժուռնալիստների միության անդամներ